open-index/open-wikipedia-markdown huggingface dataset:
ஹம்மிரதேவன்

**ஹம்மிராதேவன்** (*Hammiradeva*) : ஹம்மாராதேவன்; ஆட்சிக் காலம் 1283-1301) இரண்தம்பபுரத்தின் (நவீன இரந்தம்பூர் ) வட இந்திய இராஜபுத்திர அரச குலங்களில் ஒன்றான சௌகான் வம்சத்தின் கடைசி மன்னனாவான். முஸ்லிம் பதிவுகளிலும், வடமொழி இலக்கியங்களிலும் இவனை ஹமீர்தேவன் என்றும் குறிப்பிடப்பட்டுள்ளது.

இன்றைய ராஜஸ்தானில் இரன்தம்பூரை மையமாகக் கொண்ட ஒரு இராச்சியத்தை இவன் ஆட்சி செய்தான். 1280களில், இவன் பல அண்டை இராச்சியங்களைக் கைப்பற்றி தனது பகுதியுடன் சேர்த்துக் கொண்டான். இதனால் இவனுக்கு கூட்டாளிகள் எவருமில்லாமல் போய்விட்டது. 1290களில், தில்லி சுல்தானகத்தின் ஜலாலுதீன் கில்ஜிக்கு எதிராக இவன் தனது இராச்சியத்தை வெற்றிகரமாக பாதுகாத்தான். 1299ஆம் ஆண்டில், தில்லியைச் சேர்ந்த சில மங்கோலிய கிளர்ச்சியாளர்களுக்கு புகலிடம் கொடுத்தான். இது ஜலாலுதீனின் வாரிசான அலாவுதீன் கில்ஜியை இவன் மேல் படையெடுக்கத் தூண்டியது. அலாவுதீனின் தளபதிகளான உலுக் கானுக்கும், நுஸ்ரத் கானுக்கும் எதிராக இவனது படைகள் சில வெற்றிகளைப் பெற்றன. ஆனால் இறுதியில் 1301 இல் நீண்ட முற்றுகைக்குப் பின்னர் தோற்கடிக்கப்பட்டு கொல்லப்பட்டான்.

## ஆரம்ப கால வாழ்க்கை
இவன், சௌகான் மன்னன் ஜெய்த்ரசிம்மன் (ஜெய்த்ரா சிங்) என்பவனுக்கும், அவனது இராணி ஹிரா தேவிக்கும் மகனாகப் பிறந்தான்.  "ஹம்மிரா" என்ற பெயர் அமீர் என்ற அரபு தலைப்பின் சமசுகிருத வடிவமாகும். இவன் இறந்து சுமார் 100 ஆண்டுகளுக்குப் பிறகு ஒரு கவிஞரால் எழுதப்பட்ட இவனைப் பற்றி அதிகம் அறியப்படவில்லை. அதன் நம்பகத்தன்மையும் கேள்விக்குறியாகியுள்ளது.  இவனுக்கு சூரத்ரானா மற்றும் விராமா என்ற இரண்டு மூத்த சகோதரர்கள் இருந்தனர். 

## மேற்கோள்கள்

### நூலியல்

* 
* 
* 
* 
* 
* 

* 

பகுப்பு:இராஜஸ்தான் வரலாறு
பகுப்பு:இந்திய அரச மரபுகள்
பகுப்பு:இந்திய அரசர்கள்
குமாரசாமி

**குமாரசாமி** அல்லது **குமாரசுவாமி**  (   ) என்பது ஒரு தென்னிந்திய ஆண் இயற்பெயர் ஆகும். தென்னிந்திய பாரம்பரியம் காரணமாக இது ஆண்களுக்கும் பெண்களுக்கும் ஒரு குடும்பப்பெயராகவும் இருக்கலாம். குமாரசாமி என்பது தமிழ்க் கடவுளான முருகனின் பல பெயர்களில் ஒன்றாகும்.

## குறிப்பிடத்தக்க நபர்கள்

### இயற்பெயர்

* ஆறுமுகம்பிள்ளை குமாரசுவாமி (1783-1836), இலங்கை அரசியல்வாதி
* சி. குமாரசுவாமி (பிறப்பு 1887), இலங்கை மூதவை உறுப்பினர்
* து. குமாரசாமி (பிறப்பு 1906), இந்தோனேசிய சமூகத் தலைவர்
* எச். டி. குமாரசாமி (பிறப்பு 1957), இந்திய அரசியல்வாதி
* கே. என். குமாரசாமி கவுண்டர், இந்திய அரசியல்வாதி
* அ. குமாரசாமிப் புலவர் (1854-1922), இலங்கை அறிஞர் மற்றும் கவிஞர்
* பழனியப்ப கவுண்டர் குமாரசாமி, இந்திய அரசியல்வாதி
* பூண்டி குமாரசாமி (1930-1988) இந்திய நீரியல் நிபுணர்
* பொன்னம்பலம் குமாரசுவாமி (1849-1906), இலங்கை வழக்கறிஞரும் அரசியல்வாதியும்
* பூ. ச. குமாரசுவாமி ராஜா (1898-1957), இந்திய அரசியல்வாதி
* பி. டி. குமாரசாமி செட்டி, இந்திய அரசியல்வாதி, தொழிலதிபர்
* எஸ். குமாரசாமி, இந்திய அரசியல்வாதி மற்றும் சமூக சேவகர்
* சுந்தர் குமாரசாமி, அமெரிக்க கல்வியாளர்
* எஸ். வி. குமாரசாமி (பிறப்பு 1918), இந்திய துடுப்பாட்ட அதிகாரி
* வி. குமாரசாமி (1892-1972), இலங்கை அரசு ஊழியர் மற்றும் இராஜதந்திரி
* வே. குமாரசுவாமி, இலங்கை வழக்கறிஞர், அரசியல்வாதி

### குடும்பப் பெயர்

* ஆனந்த குமாரசுவாமி (1877-1947), இலங்கை வரலாற்றாசிரியர் மற்றும் கலை தத்துவவாதி
* குமாரசாமி பாலசிங்கம் (1917-2001), இலங்கை அரசு ஊழியர்
* குமாரசாமி வன்னியசிங்கம் (1911-1959), இலங்கை அரசியல்வாதி
* இந்திரஜித் குமாரசுவாமி (பிறப்பு 1950), இலங்கை பொருளாதார நிபுணர்
* ஜேம்ஸ் குமாரசாமி, பித்தானிய ஒளிபரப்பாளர்
* குமாரசாமி காமராஜ் (1903-1975), இந்திய அரசியல்வாதி
* குமாரசாமி நந்தகோபன் (1976-2008), இலங்கை துணை ராணுவ வீரர்
* முத்து குமாரசுவாமி (1833–1879), இலங்கை அரசியல்வாதி, ஆனந்த குமாரசாமியின் தந்தை
* பஞ்ச் குமாரசுவாமி (1925-1999), சிங்கப்பூர் நீதியரசர் மற்றும் தூதர்
* இராதிகா குமாரசாமி (பிறப்பு 1953), இலங்கை வழக்கறிஞர்
* இராசேந்திர குமாரசாமி (1915-1981), இலங்கை அரசு ஊழியர்
* சத்தியேந்திரா குமாரசுவாமி (1920-1988), இலங்கை துடுப்பாட்ட வீரர்

பகுப்பு:ஆண் தமிழ்ப் பெயர்கள்
ரியர் விண்டோ

***ரியர் விண்டோ*** (***Rear Window***) என்பது 1954ஆம் ஆண்டு வெளிவந்த அமெரிக்க மர்ம பரபரப்பூட்டும் திரைப்படமாகும். இந்தத் திரைப்படத்தை ஆல்பிரட் ஹிட்ச்காக் இயக்கியிருந்தார். இந்தத் திரைப்படம் ஒரு சிறுகதையை அடிப்படையாகக் கொண்டு எடுக்கப்பட்டது. இந்தத் திரைப்படத்தில் ஜேம்ஸ் ஸ்டுவர்ட் மற்றும் கிரேஸ் கெல்லி ஆகியோர் நடித்திருந்தனர். 1954ஆம் ஆண்டு வெனிஸ் திரைப்பட விழாவில் வெளியிடப்பட்டது. இதுவரை தயாரிக்கப்பட்ட படங்களிலேயே ஒரு சிறந்த திரைப்படமாக இந்தத் திரைப்படம் கருதப்படுகிறது. இது நான்கு அகாதமி விருதுகளுக்குப் பரிந்துரை செய்யப்பட்டது.

## குறிப்புகள்

## மேற்கோள்கள்

பகுப்பு:1954 திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:கொலையாளி பற்றிய திரைப்படங்கள்
பகுப்பு:பாரமவுண்ட் பிக்சர்ஸ் திரைப்படங்கள்
வெர்டிகோ (திரைப்படம்)

***வெர்டிகோ*** (***Vertigo***) என்பது 1958 ஆம் ஆண்டு வெளிவந்த ஒரு திரைப்படமாகும். இந்தத் திரைப்படத்தை ஆல்பிரட் ஹிட்ச்காக் தயாரித்து இயக்கி இருந்தார். இது 1954ஆம் ஆண்டு வெளிவந்த ஒரு நாவலை அடிப்படையாகக் கொண்டு எடுக்கப்பட்ட திரைப்படமாகும். இந்தத் திரைப்படத்தில் ஜேம்ஸ் ஸ்டுவர்ட் நடித்திருந்தார். வெளியிடப்பட்டபோது இந்தத் திரைப்படம் கலவையான விமர்சனங்களைப் பெற்றது. ஆனால் தற்போது அடிக்கடி ஒரு செம்மையான ஹிட்ச்காக் திரைப்படமாகக் கருதப்படுகிறது. அவரது திரை வாழ்க்கையில் சிறந்த திரைப்படமாகவும் கருதப்படுகிறது. எக்காலத்திலும் தயாரிக்கப்பட்ட சிறந்த திரைப்படங்களின் பட்டியலில் இந்தத் திரைப்படம் அடிக்கடி இடம்பெறுகிறது.

## குறிப்புகள்

## மேற்கோள்கள்

பகுப்பு:1958 திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:பாரமவுண்ட் பிக்சர்ஸ் திரைப்படங்கள்
பகுப்பு:சான் பிரான்சிஸ்கோவில் படமாக்கப்பட்ட திரைப்படங்கள்
தென்மேற்கு பூச்சியியல் வல்லுநர்கள் சங்கம்

**தென்மேற்கு பூச்சியியல் வல்லுநர்கள் சங்கம்** (*Society of Southwestern Entomologists*) தென்மேற்கு பூச்சியியல் சங்கமாக 1976 ஆம் ஆண்டு நிறுவப்பட்டது. 
தென்மேற்கு அமெரிக்கா மற்றும் மெக்சிகோவில் பூச்சியியல்  ஆய்வு சாதனைகளை வளர்ப்பதற்கான நோக்கத்துடன் இச்சங்கம் நிறுவப்பட்டது.  அமெரிக்க பூச்சியியல் சங்கத்தின் தென்மேற்கு கிளையுடன் உண்டாகும் குழப்பத்தைத் தவிர்ப்பதற்காக 2003 ஆம் ஆண்டில் சங்கத்தின் பெயர் மாற்றப்பட்டது, ஏனெனில் அவர்கள் ஆண்டுதோறும் சந்திக்கிறார்கள்.

மார்ச், சூன், செப்டம்பர் மற்றும் திசம்பர் மாதங்களில் வெளியிடப்படும் காலாண்டு இதழான தென்மேற்கு பூச்சியியல் வல்லுநர் என்ற செய்தி இதழை வெளியிவதுதான் இந்த சங்கத்தின் முதன்மை செயல்பாடாகும்.இச்செய்தி இதழ் தென்மேற்கு அமெரிக்கா மற்றும் மெக்சிகோவில் நிகழும் பூச்சியியல் ஆராய்ச்சியை உள்ளடக்கிய ஒரு பிராந்திய வெளியீடாகும். முடிவுகள் புவியியல் ரீதியாக பொருந்தினால் மற்ற பிராந்தியங்களில் நடத்தப்படும் ஆய்வுகளையும் இதழில் வெளியிட பரிசீலிக்கப்படுகிறது.
## மேற்கோள்கள்

## புற இணைப்புகள்
*Society of Southwestern Entomologists
*The Southwestern Entomologist 
*Entomological Society of America

பகுப்பு:விலங்கியல்
பகுப்பு:பூச்சியியல்
பகுப்பு:ஐக்கிய அமெரிக்கா
லோகநாதன்

**லோகநாதன்**  என்பது ஒரு தமிழ் ஆண் இயற்பெயர் ஆகும்.  தமிழ் பாரம்பரியம் காரணமாக இது ஆண்களுக்கும் பெண்களுக்கும் ஒரு குடும்பப்பெயராகவும் இருக்கலாம். *லோகநாதன்* என்ற பெயரானது *லோக்நாத்* என்ற பெயருக்கு இணையான தமிழ்வடிவம் ஆகும். இதன் பொருள் " உலகங்கனைத்துக்குமான இறைவன்" என்பதாகும். இப்பெயரின் செந்தமிழ் வடிவம் *உலகநாதன்* என்பதாகும்

## குறிப்பிடத்தக்க நபர்கள்

### இயற்பெயர்

* ஆ. து. லோகநாதன் (1888-1949), இந்திய படைவீரர்
* சி. லோகநாதன் (1913-1981), இலங்கை வங்கியாளர்
* கோ. வா. உலோகநாதன் (1954-2007), அமெரிக்க பொறியாளர் மற்றும் கல்வியாளர்
* கி. லோகநாதன்  (1940-2015) மலேசியத் தமிழறிஞர்
* க. லோகநாதன் (பிறப்பு:1934) மலேசிய எழுத்தாளர்
* ஜி. லோகநாதன் இந்திய அரசியல்வாதி
* ஏ. லோகநாதன் தமிழ் எழுத்தாளர்
### குடும்பப் பெயர்

* கேதீஸ் லோகநாதன் (1952-2006), இலங்கை அரசியல் செயற்பாட்டாளர்
* லோகநாதன் ஆறுமுகம் (1953-2007), மலேசிய பாடகர்
* லோகநாதன் சபாநாயகம், இலங்கை போராளி
* திருச்சி லோகநாதன், இந்திய பாடகர்
* திருச்சி லோகநாதன் மகராஜன் (பிறப்பு 1960), இந்திய பாடகர்
* நந்தன் லோகநாதன் இந்திய நடிகர்

பகுப்பு:ஆண் தமிழ்ப் பெயர்கள்
பகுப்பு:இந்திய ஆண்களுக்கான பெயர்கள்
மத்திய வறண்ட நில வேளாண் ஆராய்ச்சி நிறுவனம்

**மத்திய வறண்டநில வேளாண் ஆராய்ச்சி நிறுவனம்** (*Central Research Institute for Dryland Agriculture*) அல்லது **சி.ஆர்.ஐ.டி.ஏ** என்பது இந்திய வேளாண் ஆராய்ச்சி குழுமத்தின் கீழ் செயல்படும் நிறுவனம் ஆகும். இது 1985ஆம் ஆண்டில் வறண்ட நிலத்தில் விவசாயத்திற்கான அகில இந்திய ஒருங்கிணைந்த ஆராய்ச்சி திட்டத்தின் திட்ட இயக்கமாக உருவாக்கப்பட்டது. குறைந்த மழைப்பொழிவுப் பகுதிகளில் விவசாய ஆராய்ச்சி நடவடிக்கைகளை மேற்கொள்ளும் நோக்கத்துடன் இந்த நிறுவனம் அமைக்கப்பட்டது. இதன் தலைமையகம் ஐதராபாத்திலும், நாடு முழுவதிலும் 25 திட்ட மையங்களுடனும் செயல்படுகிறது.

## மேற்கோள்கள்

 

## வெளி இணைப்புகள்

* உலர் நில வேளாண்மைக்கான மத்திய ஆராய்ச்சி நிறுவனம்
பகுப்பு:இந்திய வேளாண்மை ஆய்வு நிலையங்கள்
டயல் எம் பார் மர்டர்

***டயல் எம் பார் மர்டர்*** (***Dial M for Murder***) என்பது 1954ஆம் ஆண்டு வெளிவந்த அமெரிக்கக் குற்றவியல் மர்மத் திரைப்படமாகும். இந்தத் திரைப்படத்தை ஆல்பிரட் ஹிட்ச்காக் இயக்கியிருந்தார். ரே மிலன்ட், கிரேஸ் கெல்லி, ராபர்ட் கம்மிங்ஸ், அந்தோணி டாவ்சன் மற்றும் ஜான் வில்லியம்ஸ் ஆகியோர் நடித்திருந்தனர்.

## உசாத்துணை

பகுப்பு:1954 திரைப்படங்கள்
பகுப்பு:தகாத உறவுத் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:மரண தண்டனை குறித்த திரைப்படங்கள்
பகுப்பு:வார்னர் புரோஸ். திரைப்படங்கள்
இராக்குடி

பெண்கள் தலையின் பின்புறம் உச்சியில் அணியும் நகையாகும். இது அரிய சித்திர வேலைப்பாடுகளால் அமைந்தது. இது உட்கூடாக பொன்தடும், அடியில் வெள்ளித் தகடும் கொண்டு செய்யப்படும். இராக்குடியுடன் பிறை என்னும் அணியைத் சேர்த்தே அணிவர். இன்றைய வழக்கில் இராக்குடி மட்டுமே அணிந்து வருகின்றனர்.
## மேற்கோள்கள்

பகுப்பு:அணிகலன்கள்
மூலசார

**மூலசார** () (அடிப்படை நடத்தை) என்பது திகம்பரப் பிரிவைச் சேர்ந்த ஆசார்ய வட்டகேர என்பவரால் கி.பி. 150 அளவில் எழுதப்பட்ட சமண நூலாகும். மூலசார, *அநகார-தர்ம* எனப்படும் திகம்பரத் துறவியின் நடத்தை நெறிமுறைகள் தொடர்பில் விளக்குகிறது. இந்நூல் பன்னிரண்டு அத்தியாயங்களையும் 1,243 வரிகளையும் கொண்டு பிச்சையேற்கும் நடைமுறை தொடர்பில் விளக்குகிறது. இது **திகம்பர ஆச்சாராங்க** எனவும் அழைக்கப்படுகிறது.

இந்நூல், அர்த்தமாகதி மொழியின் சாயலுடைய, எனினும் தனித்துவமுடைய ஒரு மொழியில் எழுதப்பட்டுள்ளது. இவ் வட்டார வழக்கு திகம்பர சௌரசேனி (அல்லது சமண சௌரசேனி) என அழைக்கப்படுவதோடு, இம்மொழி பண்டைய மதுராப் பகுதியின் மொழியைப் பிரதிபலிப்பதாக இந்திய அறிஞர்கள் கருதுகின்றனர். கர்நாடகாவில் காணப்படும் மூலசார நூலின் பெரும்பாலான பண்புகள் சுவேதாம்பர நூல்களில் காணப்படும் துறவு நடத்தைமுறைகளை ஒத்துள்ளன. *மூலசார*த்தில் காணப்படும் சில வரிகள், சுவேதாம்பரப் பிரிவின் *தசவைகாலிக*வில் காணப்படும் வரிகளோடு பெருமளவில் ஒத்திருக்கின்றன. இதன் மூலம், திகம்பர மற்றும் சுவேதாம்பரப் பிரிவுகளிடையே நூல்மரபுகள் துவக்கத்தில் ஒன்றாக இருந்து பின்னர் பிளவுபட்டுப் பிரிந்ததாகவே கருத முடிகிறது.

வசுநந்தி, *மூலசார* நூலுக்கு சமசுகிருதத்தில் உரையெழுதியுள்ளார். இதற்கு *ஆசாரவிருத்தி* எனத் தலைப்பிடப்பட்டுள்ளது.

## மேலும் பார்க்க
* சமண நூல்களின் பட்டியல்

## மேற்கோள்கள்

### நூற்பட்டியல்
* 
* 
* 

## வெளியிணைப்புகள்
* Hindi translation of Mūlacāra (Digital Library of India)

பகுப்பு:சமண நூல்கள்
மைசூர் உமாதேவி

**உமாதேவி** (*Umadevi*)  சாளுக்கியர் ஆட்சிக் காலத்தில் மைசூர் படைத்தலைவராக இருந்த இரண்டாம் வீரபல்லாலரின் மனைவிகளில் ஒருவராவார்.  இவருடைய காலம் கி.பி 1150 முதல் 1218 வரையுள்ள காலமாகும்.
 
1150 ஆம் ஆண்டில் பிறந்த உமாதேவி இருபத்தி இரண்டு வயதில் இரண்டாம் வீரபல்லாலரின் மனைவிகளில் ஒருவரானார்.. சோழமகாதேவி இரண்டாம் வீரபல்லாலரின் முதல் மனைவியாக இருந்தார். குறைந்தபட்சம் இரண்டு சந்தர்ப்பங்களில் எதிரிகளான  சாளுக்கியர்களுக்கு எதிராக மைசூர் படைகளுக்கு உமாதேவி தலைமை தாங்கியுள்ளார்.  நாட்டின் நிர்வாக செயல்பாடுகளில் உமாதேவி பங்கேற்பதை பல்லாலர் அனுமதித்தார். 1190 ஆம் ஆண்டில் கல்யாணியில் (இன்றைய பீதர் நகருக்கு அருகில்) சாளுக்கியர்களுக்கு எதிராக ஒய்சாளர்கள் போரிட்டபோது ஒய்சாளர்களின் வெற்றியில் உமாதேவி பெரும்பங்கு வகித்தார்.  1218 ஆம் ஆண்டு தனது கணவர் இறந்ததைத் தொடர்ந்து இந்திய நாட்டின் பாரம்பரியமான சதி என்ற உடன்கட்டை ஏறும் சடங்கிற்காக தற்கொலை செய்து கொண்டார்.
## மேற்கோள்கள்


பகுப்பு:1150 பிறப்புகள்
பகுப்பு:1218 பிறப்புகள்
பகுப்பு:மைசூர் நபர்கள்
பகுப்பு:இந்தியப் போர்கள்
யவாவதி

**யவாவதி** (Yavyavati) என்பது பண்டைய இந்தியாவின் நதி ஆகும். இது குறித்து இருக்கு வேதத்திலும் (ஆர்.வி 6 .27.6 இல்) மற்றும் பஞ்சவிம்ஷா பிராமணத்திலும் (25.7.2) குறிப்பிடப்பட்டுள்ளது. பஞ்சவிம்சா பிராமணத்தில் நதி விபிந்துக்கா பகுதியுடன் (குருதேசம் - பாஞ்சாலம் பகுதி) தொடர்புடையது.

மைக்கேல் விட்சல் (1995) பாக்கித்தானின் பலூசிஸ்தான் மாகாணத்தில் உள்ள ஜாப் நதியுடன் இதனை இணைத்து அடையாளம் காட்டுகிறார். 

## மேற்கோள்கள்


பகுப்பு:இந்து தொன்மவியல் ஆறுகள்
பகுப்பு:இந்திய ஆறுகள்
சமவயங்க சூத்திரம்

**சமவயங்க சூத்திரம்** (அண். கி.மு. 3ம்-4ம் நூற்றாண்டு) என்பது சமண நூல்களின் 12 *அங்க*ங்களில் நான்காவதாகும். இச் சூத்திரம் காந்தாரத்தைச் சேர்ந்த சுதர்மசுவாமியினால் தொகுக்கப்பட்டதாக நம்பப் படுகிறது. இப் பண்டைய நூல் சுவேதாம்பர சமணப் பிரிவினரின் புனித நூல்களில் ஒன்றாகும். இந் நூல் சமண மதத்தின் கருப்பொருட்களைத் தெளிவாக வரையறுக்கும் தகவல்களைக் கொண்டுள்ளது. கி.மு. 300 எழுதப்பட்ட இந்நூல், ஆகம சூத்திரங்கள் என அழைக்கப்படும், மகாவீரரின் போதனைகளைத் தாங்கிய நூற்தொகுதியின் ஒரு பகுதியாகும்.

## ஆகமத்தில் அடங்கியுள்ள தகவல்கள்

சமவயங்க சூத்திரம், கணிதம் மற்றும் வானியல் தொடர்பான தகவல்களைக் கொண்டுள்ளது. துறவறம் மற்றும் ஆன்மிகம் பற்றி எண்கணித ரீதியிலான விளக்கத்தைக் கொண்டிருப்பது இந் நூலின் ஆர்வமூட்டும் விடயங்களில் ஒன்றாகும்.

**கணிதம்** - சமவயங்க சூத்திரம், இசுத்தானாங்க சூத்திரத்தின் தொடர்ச்சியைப் போலத் தோன்றுகிறது. மேலும், பருப்பொருட்களை 1 இலிருந்து 1 பில்லியன்வரை வரையறுக்கும் எண்சார் முறைகளையும் இது கொண்டுள்ளது.

**வானியல்**– இந் நூலில் மேரு மலை, சோதிசுசக்கர, சம்புத்வீப, சமணப் புனித நூல்களில் பயன்படுத்தப்பட்டுள்ள அளவை முறைகள், சமண லோக, வெவ்வேறு வகையான உலகுகள், 7 நரகங்கள், லவணக் கடலில் ஏற்படும் நீர்மட்ட உயர்வுகள் பற்றி விவரிக்கப் பட்டுள்ளது.
மேலும், 14 பூர்வங்கள் மற்றும் 12வது அங்கமான திருட்டிவாதம் பற்றியும் தகவல்கள் கொடுக்கப்பட்டுள்ளன. மிகவும் பண்டைய மற்றும் அதிகளவில் மேற்கோள் காட்டப்பட்டுள்ள இந்நூல், சமண சமயத்தின் முதுகெலும்பாக அமைந்துள்ளது. சமவயங்க ஆகமத்தில் கடவுளரின் ஆயுட்காலம் பற்றிய விவரிப்புகள் இடம்பெற்றுள்ளன. மேலும், இக் கடவுளர் மூச்சை உள்ளெடுத்து வெளிவிடுகின்ற காலப்பகுதிகள் தொடர்பிலான தகவல்களும் உள்ளன. இசுத்தானாங்க சூத்திரத்திலிருந்து வேறுபட்ட ஒரு கோணத்தில் சமண மதத்தின் அடிப்படைப் பருப்பொருட்களை வரையறுத்து பட்டியற்படுத்துகிறது. மேலும், இந்நூலில் தமிலி எழுத்துமுறை பற்றியும் குறிப்பிடப்பட்டுள்ளது. இது பண்டைத் தமிழ் எழுத்து முறையான தமிழ்ப் பிராமி எழுத்துமுறையைக் குறிக்கும்.

## மேற்கோள்கள்

### மூலங்கள்
*

பகுப்பு:சமண நூல்கள்
நார்த் பை நார்த்வெஸ்ட்

***நார்த் பை நார்த்வெஸ்ட்*** (***North by Northwest***) என்பது 1959 ஆம் ஆண்டு வெளிவந்த அமெரிக்க ஒற்றர் சார்ந்த பரபரப்பூட்டும் திரைப்படம் ஆகும். இந்தத் திரைப்படத்தை ஆல்பிரட் ஹிட்ச்காக் தயாரித்து இயக்கி இருந்தார். கேரி கிராண்ட் நடித்திருந்தார். தவறாக அடையாளப்படுத்தப்பட்ட ஒரு நபரை பற்றி இந்தக் கதை அமைந்திருந்தது. அரசாங்க இரகசியங்களைக் கடத்த நினைக்கும் ஒரு மர்ம அமைப்பின் உளவாளிகள் அவர்களது திட்டத்தை தடுக்க விடாமல் செய்வதற்காக ஒரு அப்பாவி மனிதனை ஐக்கிய அமெரிக்கா முழுவதும் துரத்தும் வகையில் கதை அமைக்கப்பட்டிருந்தது. இதுவரை தயாரிக்கப்பட்ட திரைப்படங்களிலேயே ஒரு சிறந்த திரைப்படமாக இது கருதப்படுகிறது.

## உசாத்துணை

பகுப்பு:1959 திரைப்படங்கள்
பகுப்பு:அமெரிக்கத் திரைப்படங்கள்
மகேஸ்வரன்

**மகேஸ்வரன்**  என்பது ஒரு தமிழ் ஆண் இயற் பெயர் ஆகும்.  தமிழ் பாரம்பரியம் காரணமாக இது ஆண்களுக்கும் பெண்களுக்கும் பொதுவான  குடும்பப்பெயராகவும் இருக்கலாம். மகேஸ்வரன் என்ற பெயரின் பெண்பால் பெயர் மகேஸ்வரி.

## குறிப்பிடத்தக்க நபர்கள்

* முருகேசபிள்ளை மகேஸ்வரன் (பிறப்பு 1939), கணிதவியலாளர், வானியற்பியல் கல்வியாளர்
* பனகோடா மகேஸ்வரன் (பிறப்பு 1955), இலங்கை தமிழ்ப் போராளி
* டி. மகேஸ்வரன் (1966-2008), இலங்கை தமிழ் எம்.பி.
* விஜயகலா மகேசுவரன் (பிறப்பு 1972), இலங்கை எம்.பி. டி. மகேஸ்வரனின் மனைவி
* க. உமாமகேஸ்வரன் (1945-1989), இலங்கை தமிழ் போராளி
* எஸ். கே. மகேஸ்வரன் (இலங்கை மருத்துவர்)
* கண. மகேஸ்வரன் ஈழ எழுத்தாளர்

### கற்பனைக் கதாபாத்திரங்கள்

* *ஸ்டீவன் யுனிவர்ஸ்* என்ற தொலைக்காட்சி தொடரில் கோனி மகேஸ்வரன் என்ற கதாபாத்திரம்

பகுப்பு:ஆண் தமிழ்ப் பெயர்கள்
நடேசன்

**நடேசன்**  என்பது ஒரு தென்னிந்திய ஆண் இயற்பெயர் ஆகும்.  தென்னிந்திய பாரம்பரியம் காரணமாக இது ஆண்களுக்கும் பெண்களுக்கும் பொதுவான ஒரு குடும்பப்பெயராகவும் இருக்கலாம்.

## குறிப்பிடத்தக்க நபர்கள்

### இயற்பெயர்

* ஐயத்துரை நடேசன் (இறப்பு 2004), இலங்கை பத்திரிகையாளர்
* பாலசிங்கம் நடேசன் (இறப்பு 2009), இலங்கை புரட்சியாளர்
* சி. நடேச முதலியார் (1875-1937), இந்திய அரசியல்வாதி
* எப். ஜி. நடேச ஐயர் (1880-1963), இந்திய செயற்பாட்டாளர்
* ஜி. ஏ. நடேசன் (1873-1948), இந்திய எழுத்தாளர் மற்றும் அரசியல்வாதி
* கோ. நடேசய்யர் (1887-1947), இலங்கை பத்திரிகையாளர், தொழிற்சங்கவாதி மற்றும் அரசியல்வாதி
* ஆர். நடேசன், இந்திய அரசியல்வாதி
* எஸ். நடேசன் (1904-1986), இலங்கை வழக்கறிஞர்
* சு. நடேசபிள்ளை (சுபையா நடேசபிள்ளை) (1895-1965), இலங்கை அரசியல்வாதி
* எஸ். வி. நடேச முதலியார், இந்திய அரசியல்வாதி
* வி.பால்ராஜ் நடேசன், இந்திய அரசியல்வாதி
* காளியாகுடி நடேச சாஸ்திரி, இந்திய இசைக்கலைஞர்
* ஆர். நடேசன் இந்திய அரசியல்வாதி
* வி. எஸ். நடேசன் தமிழக நாடக ஆசிரியர்
### குடும்ப பெயர்

* இந்திராணி நடேசன் சிங்கப்பூர் செயற்பாட்டடாளர்
* நடேசன் ரமணி (பிறப்பு 1934), இந்திய இசைக்கலைஞர்

### வேறு
* நடேசன் பூங்கா

பகுப்பு:ஆண் தமிழ்ப் பெயர்கள்
வி.வி. கிரி தேசிய தொழிலாளர் நிறுவனம்

**வி.வி. கிரி தேசிய தொழிலாளர் நிறுவனம்** (*V.V.Giri National Labour Institute*)  இந்திய அரசாங்கத்தின்  தொழிலாளர் அமைச்சின் கீழ் இயங்கும் ஒரு பயிற்சி நிறுவனமாகும். அரசு ஊழியர்களுக்கு தொழிலாளர் துறையில் ஆராய்ச்சி மற்றும் பயிற்சி அளிப்பதற்காக ஒரு தன்னாட்சி குடிமைப் பயிற்சி நிறுவனமாக இது அர்ப்பணிக்கப்பட்டுள்ளது. தொழிலாளர் நிர்வாகிகள், தொழிற்சங்கங்கள், பொதுத்துறை மேலாளர்கள் மற்றும் பிற அரசாங்கங்களை உள்ளடக்கிய தொழிலாளர்களுடன் தொடர்புடைய அலுவலர்கள்  இங்கு பயிற்சி பெறுகிறார்கள்.  

தொழிலாளர்கள் தொடர்பான ஆராய்ச்சி என்பது நிறுவனத்தின் முதன்மை நடவடிக்கைகளில் ஒன்றாகும். குறிப்பிட்ட பிரச்சினைகள் குறித்த கருத்தரங்குகள், பட்டறைகள் மற்றும் விரிவுரைகளையும் அவ்வப்போது இந்நிறுவனம் மேற்கொள்கிறது.

முன்னதாக 1995 ஆம் ஆண்டு வரை தேசிய தொழிலாளர் நிறுவனம் என்று அழைக்கப்பட்ட இந்நிறுவனம் இந்தியாவின் முன்னாள் குடியரசுத் தலைவர்  வி.வி.கிரியின் நினைவாக  தற்போதைய பெயருக்கு மாற்றி மறுபெயரிடப்பட்டது. வி.வி. கிரி  தனது ஆரம்ப நாட்களில் நன்கு அறியப்பட்ட தொழிற்சங்க தலைவராக இருந்தார்.

## ஆளுகை
மத்திய தொழிலாளர் மற்றும் வேலைவாய்ப்புத் துறை அமைச்சர் பொதுக்குழுவின் தலைவராக பணியாற்றுகிறார். 

மத்திய அரசு பிரதிநிதிகள், முதலாளிகள் மற்றும் தொழிலாளர்கள் அமைப்பு மற்றும் நாடாளுமன்ற உறுப்பினர்கள் பொதுக்குழுவின் மற்ற உறுப்பினர்களாக  உள்ளனர். இவர்களைத் தவிர கூடுதலாக, தொழிலாளர் துறையில் குறிப்பிடத்தக்க பங்களிப்புகளைச் செய்த நபர்களும் பொதுக்குழுவின் ஒரு பகுதியாக சேர்க்கப்படுகின்றனர். 

நிர்வாக சபை பொதுக் குழுவால்  தேர்ந்தெடுக்கப்படுகிறது மற்றும் ஒன்றிய தொழிலாளர் மற்றும் வேலைவாய்ப்பு செயலாளர் நிர்வாகக் குழுவின் தலைவராக செயல்படுகிறார்.  

ஒரு பொது இயக்குநர்  நிறுவனத்தின் நிர்வாகத் தலைவராக பணியாற்றுகிறார். 

வி.வி.கிரி தேசிய தொழிலாளர் நிறுவனம் புது தில்லியின் சவகர்லால் நேரு பல்கலைக்கழகத்துடன் இணைந்து 2019 ஆம் ஆண்டு முதல் ஆய்வியல் நிறைஞர் மற்றும் முனைவர் பட்டங்களையும் வழங்கி வருகிறது.
## மேற்கோள்கள்

## புற இணைப்புகள்
* Official website 

பகுப்பு:இந்திய நிறுவனங்கள்
பகுப்பு:தொழிலாளர் நலன்
மெட்ஜெட் மீன்

thumb| ஆக்சிரைஞ்சசு மீனின் வெண்கலச் சிலைகள்
**மெட்ஜெட்** (*Medjed*) என்பது யானைக்குடும்ப மீன் இனமாகும். பண்டைய எகிப்தின் சமயத்தில் ஆக்சிரைஞ்சசு நகரத்தில் இம்மீனை வணங்கியுள்ளனர். எகிப்து கடவுளான ஓசிரிசின் அரியாசனத்தை அடைவதற்காக, இவரது சகோதரர் சேத், ஒசிரிசினை கொன்று உடலைத் துண்டுகளாக்கி ஆற்றில் வீசி விடுகிறார். ஓசிரிசின் துண்டான பாகங்களைப் பெண் கடவுளான இசிசு ஒன்று சேர்க்கிறார். ஆனால் அப்போது ஆணுறுப்பு மட்டும் காணப்படவில்லை. சிதறடித்த ஒசிரிசியின் ஆண்குறியை இந்த மீன்கள் சாப்பிட்டு விட்டதாக நம்பப்படுகிறது. ஒரு தீர்வாக மேல் எகிப்தில், பெர்-மெட்ஜெட் என இந்த மீன் இனத்திற்குப் பெயரிடப்பட்டது. தற்பொழுது இது கிரேக்க மொழியில் ஆக்சிரைஞ்சசு என அறியப்படுகிறது.

யானை மீன் (துணைக்குடும்பம் மோர்மிரைனே) நைல் நதியில் அதிகமாகக் காணப்படும் நடுத்தர அளவிலான நன்னீர் மீன்கள். இவை எகிப்தின் பல்வேறு கலைப்படைப்புகளில் காணப்படுகின்றன. மோர்மைரிட் இனங்கள் சிலவற்றுக்குத் தனித்துவமான கீழ்நோக்கிய மூஞ்சியினைக் கொண்டது. இதனால் இம்மீன்கள் யானை மூஞ்சி எனப் பொதுவான பெயர் பெறுகிறது. புனிதமான மெட்ஜெட் மீன்களில் ஒன்றான ஆக்சிரைஞ்சசு மோர்மைரிட்களின் பொதுவான பல பண்புகளைக் கொண்டுள்ளது. ஒரு நீண்ட குதத் துடுப்பு, ஒரு சிறிய வால் துடுப்பு, பரவலான இடைவெளியுடன் கூடிய இடுப்பு மற்றும் மார்புத் துடுப்புகள் மற்றும் கீழ்நோக்கிய முகம்.

## மேற்கோள்கள்

 

பகுப்பு:மீன்கள்
நுரையீரல் இழையச் சிதைவு

நுரையீரலுக்கு இரத்தத்தினை எடுத்துச்செல்லும் தமனியின் செயல் தடுக்கப்படும்போது நுரையீரலின் ஒரு பகுதி செயலிழக்கும் போது **நுரையீரல் இழையச் சிதைவு** (*Lung infarction*) ஏற்படுகிறது. இது பெரும்பாலும் நுரையீரல் தமணியடைப்பால் ஏற்படுகிறது.

மூச்சுக்குழாய் இரத்த ஓட்டம் மற்றும் நுரையீரல் இரத்த ஓட்டம் ஆகிய இரண்டிலிருந்தும் நுரையீரலுக்கு இரட்டை இரத்த வழங்கல் இருப்பதால், நுரையீரல் இழையம் அழிவினை பொதுவாக எதிர்க்கும் தன்மையுடையது. மூச்சுக்குழாய் சுழற்சியின் மூச்சுத் திணறல் ஏற்படாது. ஆனால் நுரையீரல் சுழற்சி தடைசெய்யப்படும்போது நுரையீரல் தமணியடைப்பு ஏற்படும் இதனை  மூச்சுக்குழாய் இரத்த ஓட்டம் முழுமையாக ஈடுசெய்ய முடியாது.
படிமம்:CT of lung infarction with reverse halo sign, annotated.png|நாள்பட்ட நுரையீரல் தமனியடைப்பு (வெள்ளை அம்பு) காரணமாக நுரையீரல் பாதிப்பின் (சி.டி ஸ்கேன்) பாதிக்கப்பட்ட பகுதி (கருப்பு அம்பு) ஒரு தலைகீழ் ஒளிவட்டம் அடையாளத்தைக் கொண்டுள்ளது .


## மேற்கோள்கள்

பகுப்பு:நுரையீரல் தாக்கும் நோய்த்தொகைகள்
பகுப்பு:நுரையீரலியல்
பகுப்பு:மருத்துவ கலைச்சொற்கள்
டி. இந்துமதி

**இந்துமதி டி** (*Indumathi D*)  இந்தியாவைச் சேர்ந்த ஒரு துகள் இயற்பியலாளராவார். இவர் சென்னை கணித அறிவியல் நிறுவனத்தின்  பேராசிரியராக உள்ளார். தொடக்கம் முதலே  இந்திய நியூட்ரினோ ஆய்வகத்  திட்டத்தின் தீவிர செயல் உறுப்பினராக இருந்தார். 
## வாழ்க்கைக் குறிப்பு
இந்துமதி சென்னையில் வளர்ந்தார்.&nbsp; தந்தை ஒரு இயந்திர பொறியியலாளர் என்பதால்  அவரது பணி இளம் வயதிலேயே இந்துமதிக்கு அறிவியல் ஆர்வத்தைத் தூண்டியது.&nbsp; 
சென்னை கிறித்துவக் கல்லூரியில் இயற்பியலில் முதுநிலைப் பட்டம் பெற்றார்.  துடுப்பாட்டம் விளையாடுவதில் அதிக ஆர்வம் கொண்டிருந்தாலும், ஒரு சந்தர்ப்பத்தில் ஏற்பட்ட காயம் இந்துமதியை இயற்பியல் துறைக்குள் நுழைய காரணமாக இருந்தது.

கணித அறிவியல் நிறுவனத்தில் துகள் இயற்பியல் துறையில் இந்துமதி முனைவர் பட்டம் பெற்றார். ஒளியன்களின் சுழல் கட்டமைப்பு குறித்த ஆய்வை இவர் மேற்கொண்டார். ஆலோசகர் எம்.வி.என். மூர்த்தியிடம் முனைவர் ஆராய்ச்சிக்கான வழிகாட்டுதல் இந்துமதிக்குக் கிடைத்தது. ஒரு மாணவியாக இந்துமதி  எசுஎன்1987ஏ என்ற மீவிண்மீன் வெடிப்புச் சிதறல் நிகழ்வைப் பற்றியும் ஒரு கட்டுரை எழுதினார்.&nbsp;
 
அகமதாபாத் இயற்பியல் ஆராய்ச்சி ஆய்வகம், செருமனியின் தார்ட்மண்ட் பல்கலைக்கழகம் பின்னர் பெங்களூரு இந்திய அறிவியல் கழகம் போன்ற நிறுவனங்களில் பனிபுரிந்த இந்துமதி இறுதியாக  அலகாபாத்தின் அரீசு சந்திர ஆராய்ச்சி நிறுவனத்தில் ஆசிரிய உறுப்பினராக நியமிக்கப்பட்டார்.  1998 ஆம் ஆண்டு மீண்டும் கணித அறிவியல் நிருவனத்திற்குத் திரும்பினார்.&nbsp; She returned to IMSc in 1998.

## ஆய்வுகள்
இந்துமதியின் முதன்மை ஆராய்ச்சிப் பகுதி உயர் ஆற்றல் இயற்பியல் தோற்ற நிகழ்வுக் கொள்கையாகும். வளிமண்டல மற்றும் சூரிய நியூட்ரினோக்கள், நியூக்ளியான் மற்றும் அணுக்கரு கட்டமைப்பு செயல்பாடுகள் போன்றவற்றிலும் இவருக்கு ஆர்வம் இருந்தது. இந்த தலைப்புகளில் பல ஆய்வுக் கட்டுரைகளையும் இந்துமதி எழுதியுள்ளார்.

மற்ற இந்திய விஞ்ஞானிகளுடன், சேர்ந்து இந்துமதி  இந்திய நியூட்ரினோ ஆய்வகத்தின்  ஆதரவாளராக இருந்து வருகிறார். நியூட்ரினோ ஆய்வகம் என்பது இந்தியாவில் வளிமண்டல நியூட்ரினோக்களைப் படிப்பதற்கான முதல் நிலத்தடி ஆய்வகத்தை உருவாக்கும் திட்டமாகும்.  இந்திய நியூட்ரினோ ஆய்வகத்தின் கூட்டு முயற்சிக்கு இந்துமதி சிறந்த பரப்புரையாளராகவும் பிரதிநிதியாகவும் செயல்பட்டு வருகிறார். ஆய்வகம் முன்மொழிந்த பிரதான கண்டுபிடிப்புகளை வடிவமைப்பதில் பணிபுரியும் துணைக்குழுவையும் இவர் ஒருங்கிணைத்தார்.  கண்டுபிடிப்புகளின் சாத்தியக்கூறு, நிலை மற்றும் உடல் சாத்தியங்கள் குறித்தும் கட்டுரைகளை எழுதியுள்ளார்.

## தனிப்பட்ட வாழ்க்கை
இந்துமதி ஒரு கணினி விஞ்ஞானியை மணந்தார், அவர்களுக்கு இரண்டு மகள்கள் உள்ளனர்.

## மேற்கோள்கள்

பகுப்பு:வாழும் மக்கள்
பகுப்பு:தமிழக அறிவியலாளர்கள்
அபீசி அபுரு

**அபீசி அபுரு** (பாரசீகம்: حافظ ابرو, இறப்பு சூன் 1430) என்பவர் நடு ஆசியாவின் தைமூரிய ஆட்சியாளர்களின் அவையில் பணி செய்த ஒரு பாரசீக வரலாற்றாளர் ஆவார். இவரது முழுப்பெயர் **அப்தல்லா** (அல்லது **நூருல்லா**) **இபின் லோத்திப்-அல்லா இபின் 'அப்தல் ரஷீத் பெதாதினி** ஆகும்.

இவர் குராசான் பகுதியில் பிறந்தார். அமாதானில் கல்வி பயின்றார். 1380களில் தைமூரின் அவையில் இணைந்தார். தைமூரின் இறப்பிற்குப் பிறகு எராத்தில் தைமூரின் மகனான சாருக்கிடம் பணியாற்றினார். தைமூர் மற்றும் சாருக்கின் அவைகளில் இருந்த மற்ற அறிஞர்களுடன் இவர் உரையாற்றியுள்ளார். இவர் ஒரு சிறந்த சதுரங்க ஆட்டக்காரராக அடையாளப்படுத்தப்படுகிறார்.

தைமூரிய நாடு மற்றும் அதனை ஒட்டியுள்ள பகுதிகளின் வரலாறு மற்றும் புவியியலைப் பற்றி ஏராளமான நூல்களை எழுதியும் ஒன்றுபடுத்தியும் உள்ளார். இவரை இந்தப் பணிகளுக்கு சாருக்கு நியமித்தார்.

## உசாத்துணை

## ஆதாரங்கள்
*

பகுப்பு:வரலாற்றாளர்கள்
கடப்பா வானூர்தி நிலையம்

**கடப்பா வானூர்தி நிலையம்** (*Kadapa Airport*) என்பது உள்நாட்டு வானூர்தி நிலையம் ஆகும். இது ஆந்திரப் பிரதேசம் மேற்கு கடப்பா பகுதியில் 12 கி.மீ. (7.5 மைல்) தொலைவில் அமைந்துள்ளது. இந்த விமான நிலையம்  பரப்பில் ரூ. 42 கோடி.செலவில் மேம்படுத்தப்பட்ட விமான நிலையமாகும். இதை இந்திய பொது விமான போக்குவரத்து அமைச்சர் அசோக் கஜபதி ராஜு 7 ஜூன் 2015 அன்று திறந்து வைத்தார். விமான நிலைய முனையக் கட்டிடம் ஒரு நேரத்தில் 100 பயணிகளைக் கையாளும் திறனைக் கொண்டுள்ளது. மேலும் ஏப்ரனில் இரண்டு ஏடிஆர் -72 வகை விமானங்களுக்கு இடமளிக்க முடியும்.

## வரலாறு
விமான நிலையம் 1953இல் கட்டப்பட்டது. அப்பொழுது  ஓடுபாதை இருந்தது. 1980களில், வாயுதூட் ஐதராபாத்திலிருந்து கடப்பாவுக்குச் சேவைகளை இயக்கியது. ஏடிஆர் -42 மற்றும் ஏடிஆர் -72 வகை விமானங்களைக் கையாள கடப்பா மற்றும் வாரங்கலில் தற்போதுள்ள விமான நிலையங்களை அபிவிருத்தி செய்வதற்காக மாநில அரசாங்கமும் இந்திய வானூர்தி நிலையங்கள் ஆணையம் (ஏஏஐ) மார்ச் 2007இல் புரிந்துணர்வு ஒப்பந்தத்தில் கையெழுத்திட்டன.

2009இல், ஒரு புதிய  ஓடுபாதை கட்டுதல், இயக்குதல், மாற்றுதல் திட்ட அடிப்படையில் ரூ. 21 கோடிக்கும் மேலும், 11 கி.மீ நீளமுள்ள சுற்றுச்சுவர் ரூ. 24 கோடிக்கும் கட்டப்பட்டன. இரண்டாம் கட்டமாக, விமானப் போக்குவரத்துக் கட்டுப்பாட்டுக் கட்டிடம், பயணிகள் முனையம், வாகன நிறுத்துமிடம் மற்றும் உள் சாலைகள் ரூ 13 கோடியிலும் மற்ற வசதிகள் ரூ .8 கோடியிலும் உருவாக்கப்பட்டுள்ளன.

ஏர் பெகாசஸ் வாரந்தோறும் மூன்று முறை ஏடிஆர் 72 சேவையைப் பெங்களூருக்கு அறிமுகப்படுத்தியபோது விமான நிலையத்திற்குத் திட்டமிடப்பட்ட வணிக விமானங்கள் 7 ஜூன் 2015 முதல் மீண்டும் இயங்கத் தொடங்கின. இருப்பினும், பயணிகள் வருகை குறைவாக இருந்ததால் விமானடச் சேவை விரைவில் ரத்து செய்யப்பட்டன. ஏப்ரல் 2016 இல், ட்ரூஜெட் ஹைதராபாத்திற்கு விமானங்களை அறிமுகப்படுத்தியது. பின்னர் சில மாதங்களுக்குப் பிறகு ரத்து செய்யப்பட்டன.

பிராந்திய விமான இணைப்பை அதிகரிக்க வட்டார இணைப்புத் திட்டம்-உதான் (உதே தேஷ் கா ஆம் நாக்ரிக்)இன் கீழ் தேர்ந்தெடுக்கப்பட்ட 70 விமான நிலையங்களில் கடப்பா விமான நிலையமும் ஒன்றாகும். மார்ச் 2017இல், ட்ரூஜெட் செப்டம்பர் 2017இல் ஐதராபாத்திற்கும், நவம்பர் 2017இல் சென்னை வழியாக மைசூருக்கும், மார்ச் 2018இல் விஜயவாடாவிற்கும் தினசரி விமானங்களை அறிமுகப்படுத்தியது.

## விமான நிறுவனங்கள் மற்றும் இடங்கள்

## மேற்கோள்கள்


## வெளி இணைப்புகள்
* இந்திய விமான நிலைய ஆணையத்தில் குடபா விமான நிலையம்
* Airport information for VOCP 

பகுப்பு:ஆந்திரப் பிரதேசத்தில் உள்ள வானூர்தி நிலையங்கள்
பகுப்பு:Webarchive template wayback links
பகுப்பு:Coordinates on Wikidata
நாயகம்

**நாயகம்** (*Nayagam*) என்ற பெயரில் குறிப்பிடப்படும் பிரபலங்கள்:

* ஜான் நாயகம், நடிகர்
* எஸ். எம். நாயகம், இலங்கை திரைப்பட முன்னோடி
* சேவியர் எஸ். தனிநாயகம் (1913-1980), தமிழறிஞர்

பகுப்பு:ஆண் தமிழ்ப் பெயர்கள்
பழனிவேல்

**பழனிவேல்**  அல்லது **பழனிவேலு**  என்பது ஒரு தமிழ் ஆண் இயற்பெயர் ஆகும்.  தமிழ் பாரம்பரியம் காரணமாக இது ஆண்களுக்கும் பெண்களுக்கும் பொதுவான ஒரு குடும்பப்பெயராகவும் இருக்கலாம்.

இப்பயரைக் கொண்ட குறிப்பிடத்தக்க நபர்கள் பின்வருமாறு:

* பி. டி. ஆர். பழனிவேல்ராசன் (1932-2006), இந்திய அரசியல்வாதி
* பழனிவேல் தியாகராஜன் (பிறப்பு 1966), இந்திய அரசியல்வாதி
* கோ. பழனிவேல் (பிறப்பு 1949), மலேசிய அரசியல்வாதி, அமைச்சர்
* அரித்துவாரமங்கலம் ஏ. கே. பழனிவேல் (பிறப்பு 1948), இந்தியத் தவில் கலைஞர்
* என். பழனிவேல், 1970-1980களில் இந்திய அரசியல்வாதி

பகுப்பு:ஆண் தமிழ்ப் பெயர்கள்
பாபுலால் பட்டோடி

**பாபுலால் பட்டோடி** (*Babulal Patodi*) இந்தியாவின் மத்தியப்பிரதேச மாநிலத்தைச் சேர்ந்த ஒரு சமூக சேவகர் மற்றும் சுதந்திர ஆர்வலர் ஆவார்.1920 ஆம் ஆண்டு சூன் மாதம் 15 ஆம் தேதியன்று பாபுலால் பிறந்தார். 

1962 ஆம் ஆண்டு இந்தூர் சட்டப்பேரவைத் தேர்தலில் வெற்றிபெற்று சட்டமன்ற உறுப்பினராகவும் பாபுலால் பணிபுரிந்துள்ளார். இவர் இந்திய தேசிய காங்கிரசின் மூத்த உறுப்பினராக இருந்தார்.  1949-50 மற்றும் 1953-54  ஆம் ஆண்டுகளில் பாபுலால் இந்தூர் காங்கிரசு குழுவின் தலைவராகச் செயல்பட்டார். 1991 ஆம் ஆண்டு இந்திய அரசாங்கம் நான்காவது உயரிய குடிமக்கள் விருதான் பத்மசிறீ விருதை வழங்கி பாபுலால் பட்டோடியைச் சிறப்பித்தது. 2012 ஆம் ஆண்டு சனவரி மாதம் 25 அன்று  92 வயதில் பாபுலால் வயதான காலம் என்பதாலும் நோய்களால் பாதிக்கப்பட்டும் இறந்தார்.  இவருக்கு நரேந்திர பட்டோடி என்ற ஒரு மகன்யா இருக்கிறார்.  பாபுலால் நினைவாக கோமத்கிரி மலைகளில் ஒரு சிலை நிறுவப்பட்டுள்ளது.
## மேற்கோள்கள்

பகுப்பு:பொது அலுவல்களுக்காகப் பத்மசிறீ விருதுபெற்றவர்கள்
பகுப்பு:2012 இறப்புகள்
பகுப்பு:1920 பிறப்புகள்
அசாம் ரைப்பிள்ஸ்

**அசாம் ரைப்பிள்ஸ்** (**Assam Rifles**) இந்தியத் துணை இராணுவப் படைகளில் மிகவும் பழமையானது. இதனை இந்தியாவை ஆண்ட பிரித்தானியாவின் இந்தியப் பேரரசு 1835-இல் நிறுவியது. இதற்கு 1917-இல்  அசாம் ரைப்பிள்ஸ் என்று பெயரிடப்பட்டது. இப்படைகளின் முதன்மை நோக்கம், வடகிழக்கு இந்தியாவின் எல்லைகளை பாதுகாப்பதே. தற்போது இப்படைகளின் ஒரு பிரிவினர் ஜம்மு காஷ்மீர் ஒன்றியப் பகுதிகளில் உள்நாட்டுப் பாதுகாப்புப் பணியில் ஈடுபட்டுள்ளது. முதலாம் உலகப் போரின் போது இப்படைகள் ஐரோப்பா மற்றும் மத்திய கிழக்கு பகுதிகளில் செயல்பட்டது. இரண்டாம் உலகப் போரின் போது இப்படைகள், ஜப்பானுக்கு எதிராக பர்மாவில் தங்கி போரிட்டது. 1951-இல் திபெத்தை சீனா தன்னுடன் வலுகட்டாயமாக இணைத்துக் கொண்ட போது, அசாம் ரைபிள்ஸ் படைகள் திபெத்-அருணாச்சலப் பிரதேசத்தின் எல்லைகளை காத்தனர். மேலும் அசாம் ரைபிள்ஸ் படைகள் அருணாச்சலப் பிரதேசத்தில் சட்டம்-ஒழங்கு பணிகளை உள்ளூர் காவல்துறையுடன் இணைந்து மேற்கொள்கிறது.

அசாம் ரைபிள்ஸ் படைகள், இந்திய அரசின் உள்துறை அமைச்சகத்தின் இயங்குகிறது.  அசாம் ரைப்பிள்ஸ் படை 63,747 வீரர்களும் , 45 பட்டாலியன்களும் கொண்டது. இந்தியத் தரைப்படையின் லெப்டினண்ட் ஜெனரல் பதவி தரத்தில் உள்ள அதிகாரி, இப்படைகளின் தலைமை இயக்குநராக செயல்படுகிறார். இப்படைகளின் தலைமையகம் மேகாலயா மாநிலத்தின் சில்லாங் நகரத்தில் உள்ளது. 

இந்திய இராணுவத்தின் தலைமையில், அசாம் ரைபிள்ஸ் படைகள் உள்நாட்டு பாதுகாப்பு, தீவிரவாத எதிர்ப்பு நடவடிக்கைள், மற்றும் எல்லைப் பாதுகாப்பு நடவடிக்கைகள் மேற்கொள்கிற்து. மேலும் தொலைதூரத்தில் உள்ள எல்லைப்பகுதி மக்களுக்கு மருத்துவ வசதிகள் மற்றும் தொலைதொடர்பு வசதிகள் செய்து தருகிறது. 2002-ஆம் ஆண்டு முதல் அசாம் ரைபிள்ஸ் படைகள் இந்திய-மியான்மர் எல்லைப்பகுதிகளை காவல் செய்கிறது.

## இதனையும் காண்க
* இந்தியத் துணை இராணுவப் படைகள் 

## மேற்கோள்கள்

### ஆதார நூற்பட்டியல்
* Parker, John. (2005). *The Gurkhas: The Inside Story of the World's Most Feared Soldiers*. Headline Book Publishing. .
*"History of the Assam Rifles". Retrieved 25 February 2009.  
* "Assam Rifles Training Centre". Retrieved 25 February 2009.  
* Shakespear, Leslie. (1929). *History of the Assam Rifles*. Macmillan: London. Reprinted in 1977 by Firma.
* Sharma, A.K. (2008). "The Assam Rifles: Sentinels of the East". 16 May 2008. Retrieved 25 February 2009.

## வெளி இணைப்புகள்
* 
பகுப்பு:இந்தியத் துணை இராணுவம்
பத்மநாதன்

**பத்மநாதன்**  என்பது ஒரு தமிழ் ஆண் இயற் பெயர் ஆகும்.  தமிழ் பாரம்பரியம் காரணமாக இது ஆண்களுக்கும் பெண்களுக்கும் பொதுவான ஒரு குடும்பப்பெயராகவும் இருக்கலாம். இது இலங்கையில் அதிகம் காணப்படுகிறது.

## குறிப்பிடத்தக்க நபர்கள்

### இயற்பெயர்

* க. பத்மநாதன் (1948-2009), இலங்கை அரசியல்வாதி
* சிவசுப்பிரமணியம் பத்மநாதன் (பிறப்பு 1940), இலங்கை வரலாற்றாசிரியர் மற்றும் கல்வியாளர்
* திருமலை பத்மநாதன்  (இறப்பு: 2017) ஈழத்து மெல்லிசை மற்றும் திரைப்பட இசையமைப்பாளர்
* நா. க. பத்மநாதன் (1931-2003)  ஈழ நாதசுர இசைக்கலைஞர்
* இளைய பத்மநாதன் ஈழ கூத்துக் கலைஞர்
* சோ. பத்மநாதன் ஈழ எழுத்தாளர்
* நாக. பத்மநாதன் ஈழ எழுத்தாளர்
### குடும்ப பெயர்

* கஜன் பத்மநாதன் (1954–2012), இலங்கை கிரிக்கெட் வீரர்
* பத்மநாதன் இராமநாதன் (1932-2006), இலங்கை வழக்கறிஞரும் நீதிபதியும்
* பத்மநாதன் சத்தியலிங்கம், இலங்கை மருத்துவர் மற்றும் அரசியல்வாதி
* டெர்ரி பத்மநாதன் (பிறப்பு 1956), சிங்கப்பூர் கால்பந்து வீரர்
* மதுமதி பத்மநாதன் தமிழ்த் திரைப்பட நடிகை

### மாற்றுப்பெயர்

* செல்வராசா பத்மநாதன் (பிறப்பு 1955), இலங்கை போராளி

பகுப்பு:ஆண் தமிழ்ப் பெயர்கள்
நரேந்திரன்

**நரேந்திரன்** என்ற பெயருடைய பிரபலங்கள்

## இயற்பெயர்
* ராஜ ராஜ நரேந்திரன், (1022–1061) கீழைச்சாளுக்கிய அரசன்
* சு. நரேந்திரன் தமிழக மருத்துவர்
* கி. நரேந்திரன் தமிழக கவிஞர்
* டி. வி. நரேந்திரன், டாடா ஸ்டீல் மேலாளர்.
* திருச்சூர் சி. நரேந்திரன், மிருதங்க இசைக் கலைஞர்.
* டி. சி. நரேந்திரன், இந்திய பூச்சியியல் வல்லுநர்
* நரேந்திரன் ஆணையம், இந்திய ஆணையம்.
* நரேந்திரன் மகன் ஜயகாந்தன் வக, மலையாளத் திரைப்படம்.

## குடும்பப் பெயர்
* கிருஷ்ணகுமாரி நரேந்திரன் தமிழக நடன ஆசிரியர்

பகுப்பு:ஆண் தமிழ்ப் பெயர்கள்
நாகலிங்கம்

**நாகலிங்கம்** என்பது ஒரு தமிழ் ஆண் இயற்பெயர் ஆகும்.. தமிழ் பாரம்பரியம் காரணமாக இது ஆண்களுக்கும் பெண்களுக்கும் பொதுவான ஒரு குடும்பப்பெயராகவும் இருக்கலாம்.

## குறிப்பிடத்தக்க நபர்கள்

### இயற்பெயர்

* நாகலிங்கம், இந்திய திரைப்பட இயக்குநர்
* அ. நாகலிங்கம் மலேசிய எழுத்தாளர்
* இரா. நாகலிங்கம் (1935-2014) ஈழத்து எழுத்தாளர் 
* செ. நாகலிங்கம் (1893-1958), இலங்கை நீதியரசர் மற்றும் வழக்கறிஞர்
* பி. நாகலிங்கம், இந்திய அரசியல்வாதி
* பொன்னம்பலம் நாகலிங்கம், இலங்கை அரசியல்வாதி

### குடும்ப பெயர்

* நாகலிங்கம் எதிர்வீரசிங்கம், இலங்கை விளையாட்டு வீரர்
* நாகலிங்கம் சண்முகலிங்கம், இலங்கை சமூகவியலாளர் மற்றும் கல்வியாளர்
* நாகலிங்கம் சண்முகதாசன் (1920-1993), இலங்கை தொழிற்சங்கவாதி மற்றும் அரசியல்வாதி

### வேறு
* நாகலிங்கம் (மரம்)
* நாகலிங்கம் (திரைப்படம்)

பகுப்பு:ஆண் தமிழ்ப் பெயர்கள்
நாடோடிப் பேரரசு

**நாடோடிப் பேரரசு** என்பது வில்களைப் பயன்படுத்திய, குதிரையில் சவாரி செய்த, நாடோடி மக்களால் ஐரோவாசியப் புல்வெளியில் செம்பண்டைய காலம் (சிதியா) முதல் ஆரம்ப நவீன காலம் (சுங்கர் கானரசு) வரை உருவாக்கப்பட்ட பேரரசு ஆகும். இது **புல்வெளிப் பேரரசு, நடு** அல்லது **உள் ஆசியப் பேரரசு** என்றும் அழைக்கப்படுகிறது. நிலையாக ஓரிடத்தில் வாழாத அரசியல் அமைப்புகளின் மிக முக்கியமான உதாரணம் இந்த நாடோடிப் பேரரசுகள் ஆகும்.

ஒரு வெல்லப்பட்ட நிலையான நாட்டின் உட்பகுதியில் ஒரு தலைநகரத்தை நிறுவுவதன் மூலம் சில நாடோடிப் பேரரசுகள் உருவாகும். அந்த நாடோடியல்லாத சமூகத்தின் அதிகார வர்க்கத்தினர் மற்றும் வணிக வளங்கள் சுரண்டப்படும். இத்தகைய காட்சியில் உண்மையான நாடோடி அரசாங்கமானது கலாச்சார ரீதியாக வெல்லப்பட்ட நாட்டின் கலாச்சாரத்துடன் ஒருங்கிணைகிறது. இறுதியில் ஆட்சியிலிருந்து தூக்கி எறியப்படுகிறது. இப்னு கல்தூன் (1332-1406) இதே போன்ற ஒரு சுழற்சியை சிறிய அளவில் 1377 ஆம் ஆண்டு தனது அசபியா கோட்பாட்டில் கூறியுள்ளார்.

ஆரம்ப நடுக் காலத்திலிருந்த வரலாற்றாளர்கள் இத்தகைய அரசியல் அமைப்புகளைக் கானரசுகள் என்று கூறினர். இச்சொல் இந்த அரசுகளின் ஆட்சியாளர்களின் பட்டமான கான் என்ற சொல்லில் இருந்து உருவானது ஆகும். 13ஆம் நூற்றாண்டில் மங்கோலியப் படையெடுப்புகளுக்குப் பிறகு ஓர்டா என்ற சொல்லும் பயன்பாட்டுக்கு வந்தது. உதாரணமாக தங்க நாடோடிக் கூட்டமானது ஆங்கிலத்தில் கோல்டன் கோர்டு என்று அழைக்கப்படுகிறது. ஓர்டா என்ற சொல் மருவி கோர்டு என்றானது.

## உசாத்துணை

பகுப்பு:முன்னாள் பேரரசுகள்
பொன்னையா

**பொன்னையா** என்பது ஒரு தமிழ் ஆண் இயற்பெயர் ஆகும். தமிழ் பாரம்பரியம் காரணமாக இது ஆண்களுக்கும் பெண்களுக்கும் ஒரு குடும்பப்பெயராகவும் இருக்கலாம். 

பொன்னையை என்ற பெயரைக் கொண்ட குறிப்பிடத்தக்க நபர்கள் பின்வருமாறு:

* யோசப் பொன்னையா (பிறப்பு 1952), இலங்கை ரோமன் கத்தோலிக்க ஆயர்
* க. பொன்னையா பிள்ளை  (1888-1945) கருநாடக இசைக் கலைஞர்
* பொன்னையா  (1804 - 1864) பரதநாட்டிய தஞ்சை நால்வருள் ஒருவர். 
* மனோ பொன்னையா (பிறப்பு 1943), இலங்கை கட்டிடக் கலைஞர், பொறியாளர், துடுப்பாட்ட வீரர்
* ரென்னிஸ் பொன்னையா, சிங்கப்பூர் ஆங்கிலிகன் ஆயர்
* நா. பொன்னையா  (1892-1951) ஈழத்துப் பத்திரிகையாளர்
 
## வேறு
*  பட்டிக்காட்டு பொன்னையா 1973 திரைப்படம்
* என். எஸ். கே. பொன்னையா கவுண்டர் மேல்நிலைப்பள்ளி தமிழகத்தின் தேனி மாவட்டதில் உள்ள பள்ளி
* பொன்னையா பொன்லிங்கேசுவரர் கோயில் தமிழகத்தின் ஈரோடு மாவட்டத்தில் உள்ள கோயில்

பகுப்பு:ஆண் தமிழ்ப் பெயர்கள்
பன்னா வானூர்தி நிலையம்

**பன்னா வானூர்தி நிலையம்** (*Panna Airport*) என்பது இந்தியாவின் மத்தியப் பிரதேசத்தின் பன்னா நகரத்திற்குடச் சேவை செய்யும் விமான நிலையமாகும். இது 106 ஏக்கர் நிலப்பரப்பளவில் அமைந்துள்ளது. இந்த விமான நிலையத்தினை இந்திய வானூர்தி நிலையங்கள் ஆணையம் பராமரிக்கின்றது.

இந்த விமான நிலையம் "செயல்பாட்டில் இல்லாத", விமான நிலையம் எனப் பட்டியலிடப்பட்டது. இந்த பட்டியலில் 32 விமான நிலையங்கள் இருந்தன. இந்த பட்டியலை அப்போதைய விமானப் போக்குவரத்து அமைச்சர் பிரபுல் படேல் இந்திய மக்களவையில் 2009ல் தாக்கல் செய்தார். மத்தியப் பிரதேச முதல் அமைச்சர், சிவராஜ் சிங் செளஃகான் 2007இல் விமான நிலையத்தை தனியார்மயமாக்குவது குறித்து முயற்சி எடுத்தார்.

## மேற்கோள்கள்


 

பகுப்பு:வானூர்தி நிலையங்கள்
இராகவன்

**இராகவன்** ( மலையாளம்:  ) என்பது ஒரு தென்னிந்தியப் பெயர் ஆகும். இது  சமஸ்கிருதத்தின் ராகவா என்ற சொல்லின் தமிழ் வடிவமாகும். இதன் பொருள்  "ரகு வம்சத்தவன்" (இந்து சமயத்தின் கடவுளான விஷ்ணுவின் அவதாரமான இராமன்). தமிழ்-மலையாள மொழிகளில் மூன்றாம் நபர் ஆண்பால் ஒருமை பின்னொட்டு -ன்). இது இந்தியாவில் இயற்பெயராகப் பயன்படுத்தப்பட்டாலும்,  அமெரிக்காவில் இது ஒரு குடும்பப் பெயராகவும் பயன்படுத்தப்பட்டுள்ளது.

இது பின்வருபவர்களைக் குறிக்கலாம்:

## மக்கள்

* இராகவன் (ஈழத்து எழுத்தாளர்)
* அ. இராகவன் (1902 - 1981), நுண்கலை ஆய்வாளர்
* அழிகோடன் இராகவன், கேரள அரசியல்வாதி
* எடப்பள்ளி இராகவன் பிள்ளை, மலையாளக் கவிஞர்
* ஏ. எல். ராகவன் (1933-2020), தென்னிந்தியாவின் பழம்பெரும் திரைப்பட நடிகரும், பின்னணிப் பாடகரும் ஆவார்.
* கி. இராகவன், மலையாள இசை அமைப்பாளர்
* கே. இராகவன் பிள்ளை, இந்தியாவின் கேரளத்தைச் சேர்ந்த எழுத்தாளர், அறிஞர்
* எம். கே. இராகவன் இந்தியாவின் கேரளத்தின், கோழிக்கோடு மக்களவைத் தொகுதி நாடாளுமன்ற உறுப்பினர் 
* எம். வி. இராகவன், இந்தியாவின் கேரளத்தைச் சேர்ந்த பொதுவுடமைத் தலைவர்
* முத்துக்குளம் இராகவன் பிள்ளை, மலையாள நாடக ஆசிரியர், கவிஞர், திரைக்கதை எழுத்தாளர், நடிகர்
* என். எஸ். இராகவன், இந்திய தொழிலதிபர்
* பி. கே. இராகவன்,  கேரள முன்னாள் அமைச்சர்
* பி. எம். இராகவன், கேரள முதல் தர துடுப்பாட்ட வீரர்
* பா. இராகவன், இந்தியாவைச் சேர்ந்த தமிழ் எழுத்தாளர் மற்றும் பத்திரிகையாளர்
* இராதா ராகவன், (பிறப்பு 1961), இந்திய தேசிய காங்கிரஸ் அரசியல்வாதி
* இராகவன். என் இந்தியாவின் மதராசைச் சேர்ந்த கல்வியாளர், மெய்யியலாளர்  
* இராம்நாத் இராகவன், இந்திய *மிருதங்க இசைக் கலைஞர்* 
* இராகவன் (நடிகர்), மலையாள  திரைப்பட நடிகர்
* சீனிவாசாச்சார்யா இராகவன், இந்திய கணிதவியலாளர்
* ஸ்ரீராம் இராகவன், இந்திய திரைப்பட இயக்குநரும் திரைக்கதை எழுத்தாளரும்
* சுமித் இராகவன், இந்திய திரைப்பட, தொலைக்காட்சி நடிகர்
* சுரேன் ராகவன், இலங்கை கல்வியாளர்
* இராகவன் திருமுல்பாது இந்தியாவின் கேரளத்ததைச் சேர்ந்த ஆயுர்வேத அறிஞர், மருத்துவர் 
* வி. ஆர். இராகவன், இந்திய ராணுவ மூலோபாயவாதி
* வி. எஸ். ராகவன், (பி. 1925), தமிழ் நடிகர்
* சதீசு சுக்குரும்பல் இராகவன் இந்திய அறிவியலாளர்
## சிறுகோள்கள்

* 24149 ராகவன், சிறுகோள்

## திரைப்படங்கள்

* ரகுபதி ராகவன் ராஜாராம், தமிழ்த் நிரைப்படம்
* வேட்டையாடு விளையாடு, திரைப்படம்

பகுப்பு:ஆண் தமிழ்ப் பெயர்கள்
பகுப்பு:இந்திய ஆண்களுக்கான பெயர்கள்
வெடிமருந்துப் பேரரசுகள்

[thumb|[அக்பர்|அக்பரின் ஆட்சியின்போது முகலாய இராணுவத்தின் சேணேவி வீரர்கள்.]]
thumb|உதுமானிய ஆயுத வீரர்கள்
**வெடிமருந்துப் பேரரசுகள்** அல்லது **இசுலாமிய வெடிமருந்துப் பேரரசுகள்** என்பது உதுமானிய, சபாவித்து மற்றும் முகலாயப் பேரரசுகளைக் குறிக்கப் பயன்படுத்தப்படும் ஒரு சொல் ஆகும். இப்பேரரசுகள் 16ஆம் நூற்றாண்டு முதல் 18ஆம் நூற்றாண்டு வரை தழைத்தோங்கின. ஆரம்ப நவீன காலத்தின் வலிமையுடைய மற்றும் மிக நிலைத் தன்மையுடைய பொருளாதாரங்களில் ஒன்றாக இந்த மூன்று பேரரசுகளும் இருந்தன. இதன்காரணமாக வணிக விரிவாக்கம் மற்றும் கலாச்சாரத்திற்கு ஆதரவு ஆகியவை கிடைத்தது. இந்தப் பேரரசுகளின் அரசியல் மற்றும் நீதி அமைப்புகள் அதிகப்படியாக மையப்படுத்தப்பட்டு நிலை நிறுத்தப்பட்டன. இப்பேரரசுகளில் தனிநபர் வருமானம் மற்றும் மக்கள்தொகை ஆகியவற்றில் குறிப்பிடத்தக்க அளவு முன்னேற்றம் ஏற்பட்டது. தொழில்நுட்ப வளர்ச்சியும் ஒரு நிலையான வேகத்தைக் கொண்டிருந்தது. இப்பேரரசுகள் மேற்கில் நடு ஐரோப்பா மற்றும் வட ஆப்பிரிக்கா முதல் கிழக்கில் தற்போதைய நவீன வங்கதேசம் மற்றும் மியான்மர் ஆகிய நாடுகள் வரை பரவியிருந்தன.

புதிதாக உருவாக்கப்பட்ட பீரங்கி மற்றும் துப்பாக்கிகள் போன்ற சுடுகலன்களின் பயன்பாடு மற்றும் வளர்ச்சி காரணமாகப் பெருமளவிலான நிலப்பரப்புகள் இசுலாமிய வெடிமருந்துப் பேரரசுகளால் அவற்றின் ஏகாதிபத்திய விரிவாக்கத்தின் போது வெல்லப்பட்டன. ஐரோப்பாவிலும் வெடிமருந்து ஆயுதங்களின் அறிமுகமானது மையப்படுத்தப்பட்ட முடியாட்சி நாடுகளின் வளர்ச்சிக்கு வித்திட்டது. காட்க்சன் என்ற அமெரிக்க வரலாற்றாளரின் கூற்றுப்படி வெடிமருந்துப் பேரரசுகளில் இந்த மாற்றங்களானது இராணுவ அமைப்பையும் தாண்டி மற்ற பகுதிகளிலும் ஏற்பட்டது. இந்தியத் துணைக் கண்டத்தை அடிப்படையாகக் கொண்டிருந்த முகலாயர்கள் தைமூரிய மறுமலர்ச்சியை பெற்றிருந்தனர். பகட்டான கட்டடக்கலைக்காக அடையாளப்படுத்தப்படுகின்றனர். மேலும் தொழிற்புரட்சிக்கு முந்தைய காலம் என சிலரால் விளக்கப்படும் சகாப்தத்தை வங்காளத்தில் தொடங்கி வைத்தனர். ஈரானுக்குத் திறமையான மற்றும் நவீன அரசு நிர்வாகத்தை சபாவித்துக்கள் உருவாக்கினர். சிறந்த கலைகளில் மிகுந்த முன்னேற்றம் ஏற்படுவதற்கும் ஆதரவளித்தனர். கெய்சரி ரும் என்றும் அழைக்கப்பட்டகான்சுடான்டினோப்பிளை அடிப்படையாகக் கொண்ட உதுமானிய கலீபகத்தின் சுல்தான்கள் இரண்டு புனித மசூதிகளின் பாதுகாவலர்களாக இருந்தனர். இவ்வாறாக இசுலாமிய உலகத்தின் தலைவர்களாயினர். அவர்களது சக்தி, செல்வம், கட்டடக்கலை மற்றும் பல்வேறு பங்களிப்புகள் ஆகியவை ஆசிய மற்றும் ஐரோப்பிய வரலாற்றின் போக்கில் குறிப்பிடத்தகுந்த தாக்கத்தை ஏற்படுத்தின.

## உசாத்துணை

பகுப்பு:முன்னாள் பேரரசுகள்
கே. சந்திரசேகரன்

**கே. சந்திரசேகரன்** (*K. Chandrasekaran*) என்பவர் இந்திய அரசியல்வாதி மற்றும் தமிழ்நாட்டின்  மற்றும் தமிழக சட்டப்பேரவையின் முன்னாள் உறுப்பினர் ஆவார்.  இவர் 1989ஆம் ஆண்டில் தமிழ்நாடு சட்டமன்றத் தேர்தலில் புதுக்கோட்டை மாவட்டம் ஆலங்குடி தொகுதியிலிருந்து திராவிட முன்னேற்றக் கழக வேட்பாளராகத் தமிழகச் சட்டமன்றத்திற்குத் தேர்ந்தெடுக்கப்பட்டார். இவர் கால்நடை வளர்ப்பு துறை அமைச்சராகவும் பணியாற்றினார். இவர் அமைச்சராவதற்கு முன்பு கால்நடை மருத்துவராக இருந்தார். பின்னர் இவர் வைகோ மறுமலர்ச்சி திராவிட முன்னேற்றக் கழகத்தினை தொடங்கிய பின் மதிமுகவில் இணைந்து பணியாற்றிவருகிறார்.

## மேற்கோள்கள்

பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:புதுக்கோட்டை மாவட்ட மக்கள்
பகுப்பு:தமிழக முன்னாள் அமைச்சர்கள்
இராசதுரை

**இராஜதுரை** அல்லது **இராசதுரை**  என்பது ஒரு தமிழ் ஆண் இயற்பெயர் ஆகும்.  தமிழ் பாரம்பரியம் காரணமாக இது ஆண்களுக்கும் பெண்களுக்கும் பொதுவான ஒரு குடும்பப்பெயராகவும் இருக்கலாம்.

## குறிப்பிடத்தக்க நபர்கள்

### இயற்பெயர்

* சி. இராசதுரை (பிறப்பு 1927), இலங்கை அரசியல்வாதி

### குடும்ப பெயர்

* எஸ். வி. ராஜதுரை தமிழக மார்க்கிசய அறிஞர்
* காவலூர் ராசதுரை (1931-2014) ஈழத்து எழுத்தாளர்
* பிரயன் ராஜதுரை (பிறப்பு 1965), கனடிய துடுப்பாட்ட வீரர்
* பெருமாள் ராஜதுரை (பிறப்பு 1967), இலங்கை வழக்கறிஞர், அரசியல்வாதி
* சிவானந்தி ராஜதுரை (பிறப்பு 1951), இந்திய அறிவியலாளர்

## பிற

* *[[ராஜதுரை (திரைப்படம்)|ராஜதுரை]]*, 1993 தமிழ் திரைப்படம்

பகுப்பு:ஆண் தமிழ்ப் பெயர்கள்
பிரீமேசன்சு தங்கும் விடுதி கட்டிடம்

பாக்கித்தானின் கராச்சியில் உள்ள **பிரீமேசன்சு தங்கும் விடுதி கட்டிடம்** (*Freemasons Lodge Building - Karachi*)என்பது 1914ஆம் ஆண்டில் கட்டப்பட்ட ஒரு வரலாற்றுச் சிறப்புமிக்க கட்டிடமாகும். இது பிரித்தானியாவின் இந்தியப் பேரரசு ஆட்சியின் போது கட்டப்பட்டது. இது மோலானா தீன் முகம்மது வஃபாய் சாலையில் உள்ள தி. ஜே. சிந்து அரசு அறிவியல் கல்லூரி அருகில் உள்ளது.

பிரீமேசன்சு தங்கும் விடுதி 1914இல் பிரீமேசன் அறக்கட்டளையால் கட்டப்பட்டது. இது மஞ்சள் மணற்கற்களால் கட்டப்பட்டது. பிரீமேசன் சமூகக் கூட்டங்களுக்கு இது பல ஆண்டுகளாகப் பயன்படுத்தப்பட்டது. உள்ளூர் மக்கள் இதை " *ஜடூ கர்* " என்று அழைத்தனர். இதன் பொருள் "சூனி வீடு" என்பதாகும்.

1972ஆம் ஆண்டில் ஜனாதிபதி சுல்பிக்கார் அலி பூட்டோவின் ஆட்சியில் பாக்கித்தானில் பிரீமேசன்ரி தடை செய்யப்பட்டு, கட்டடம் அரசாங்கத்தால் கையகப்படுத்தப்பட்டது. 1990களின் முற்பகுதியில் இது சிந்து மாகாண வனவிலங்கு துறைக்கு ஒதுக்கப்பட்டது. தற்பொழுது இது சிந்து வனவிலங்கு நிதியத்தால் பயன்படுத்தப்படுகிறது. 2001ஆம் ஆண்டில், இது சிந்து கலாச்சார பாரம்பரியச் சட்டத்தின் கீழ் பாதுகாக்கப்பட்ட பாரம்பரிய தளமாக அறிவிக்கப்பட்டது. 2009ஆம் ஆண்டின் முற்பகுதியில், கட்டிடத்தின் ஒரு பகுதியை அருங்காட்சியகமாகப் பயன்படுத்துவதற்கான திட்டங்களுடன், புதுப்பித்தல் மற்றும் பாதுகாப்பு நடவடிக்கைகள் மேற்கொள்ளப்பட்டது.

## கேலரி

படிமம்:PK Karachi asv2020-02 img76 Freemasons Lodge Building.jpg|தங்கும் விடுதியில் உள்ள சிறிய நூலகம் 
படிமம்:PK Karachi asv2020-02 img77 Freemasons Lodge Building.jpg|தங்கும் விடுதியில் உள்ள கண்காட்சி கூடம்
படிமம்:PK Karachi asv2020-02 img79 Freemasons Lodge Building.jpg|நுழைவாயிலுக்கு அருகில் மர படிக்கட்டு

பகுப்பு:கராச்சியில் உள்ள கட்டிடங்கள்
பகுப்பு:Coordinates not on Wikidata
கிமு 622

**கிமு 622 ஆம்** ஆண்டு ஜூலியனுக்கு முந்தைய ரோமானிய நாட்காட்டியின் ஆண்டு ஆகும். உரோமைப் பேரரசில், இது **ஆண்டு 132 ''[[அப் ஊர்பி கொண்டிட்டா]]**'' என அறியப்பட்டது . இந்த ஆண்டிற்கான கிமு 622 என்ற பிரிவு இடைக்காலத்தின் ஆரம்பக் காலத்திலிருந்து பயன்படுத்தப்பட்டது. அனோ டொமினி நாட்காட்டி சகாப்தம் ஐரோப்பாவில் பல ஆண்டுகளாகப் பெயரிடும் முறையாக மாறியது.

## பிறப்புகள்

* எசேக்கியேல், எபிரேய தீர்க்கதரிசி (கி.மு 570 )

## உயிரிழப்புகள்

* ஜாவோவின் விஸ்கவுண்ட் செங்

 
பகுப்பு:கிமு 620கள்
மத்திய சமசுகிருதப் பல்கலைக்கழகம்

**மத்திய சமசுகிருதப்  பல்கலைக்கழகம்** (*Central Sanskrit University*) இந்தியாவின் புதுதில்லி நகரில் அமைந்துள்ளது. முன்னதாக இது இராசுட்ரிய சமசுகிருத சன்சுதான் என்ற பெயரில் அழைக்கப்பட்டு வந்தது. 1970 ஆம் ஆண்டில் சமசுகிருத மொழியை மேம்படுத்துவதற்காக இப்பல்கலைக்கழகம் தொடங்கப்பட்டது. பல்கலைக்கழகம் இந்திய அரசாங்கத்தின் மனித வள மேம்பாட்டு அமைச்சகத்தின் கீழ் செயல்படுகிறது. இளநிலை, முதுநிலை மற்றும் முனைவர் பட்டங்கள், இளநிலை கல்வியியல் மற்றும் முதுநிலை கல்வியியல் பட்டங்களுக்கான கற்பித்தல் இங்கு நடைபெறுகிறது.

2020ஆம் ஆண்டு மார்ச்சு மாதத்தில் இந்தியப் பாராளுமன்றம் மத்திய சமசுகிருத பல்கலைக்கழக சட்டத்தை நிறைவேற்றியது. இச்சட்டத்தின்படி நிகர்நிலைப் பல்கலைக்கழக நிலையிலிருந்து மூன்று பல்கலைக்கழகங்கள் மத்தியப் பல்கலைக்கழகம் என்ற உயர் தகுதிக்கு மேம்படுத்தப்பட்டன. 1962ஆம் ஆண்டு தொடங்கப்பட்ட சிறீ லால் பகதூர் சாசுதிரி தேசிய சமசுகிருத பல்கலைக்கழகம் மற்றும் 1961ஆம் ஆண்டு தொடங்கப்பட்ட தேசிய சமசுகிருதப் பல்கலைக்கழகம் போன்றவையும் இத்தகுதியைப் பெற்ற மற்ற இரண்டு பல்கலைக்கழகங்களாகும்.

## மேற்கோள்கள்

## புற இணைப்புகள்
* 

பகுப்பு:இந்திய நடுவண் பல்கலைக்கழகங்கள்
பகுப்பு:தில்லியில் கல்வி
பகுப்பு:இந்தியாவிலுள்ள சமசுகிருதப் பல்கலைக்கழகங்கள்
சினவாணி (மென்பொருள்)

**சினவாணி** என்பது தமிழ் எழுத்துக்களை பண்டைய தமிழ் எழுத்துக்களான தமிழ்ப் பிராமி மற்றும் வட்டெழுத்து ஆகிய எழுத்துருக்களாக மாற்றப் பயன்படும் அலைபேசிச் செயலியாகும். இச் செயலியை அண்ரோய்ட் இயங்குதளத்தில் பயன்படுத்தலாம். இச் செயலியில் பண்டைய தமிழ் எழுத்துருக்களைக் கற்கும் வகையில் திருப்பு அட்டைகள் மற்றும் நினைவு படுத்தல் போன்ற கருவிகளும் காணப்படுகின்றன.மேலும், தமிழ்ப் பிராமி மற்றும் வட்டெழுத்தில் எழுதப்பட்ட தொல்காப்பியம் மற்றும் திருக்குறள் ஆகிய நூல்களையும் இச் செயலியில் வாசிக்கமுடியும். இம் மென்பொருளின் மூல நிரல் GNU AGPL உரிமத்தின் கீழ் வெளியிடப்பட்டுள்ளது.

## மேற்கோள்கள்

பகுப்பு:ஆண்ட்ராய்டு மென்பொருட்கள்
இராசரத்தினம்

**ராஜரத்தினம்** அல்லது **இராசரத்தினம்** (     ) என்பது ஒரு தென்னிந்திய ஆண் இயற் பெயர் ஆகும்.  தென்னிந்திய பாரம்பரியம் காரணமாக இது ஆண்களுக்கும் பெண்களுக்கும் பொதுவான ஒரு குடும்பப்பெயராகவும் இருக்கலாம்.

## குறிப்பிடத்தக்க நபர்கள்

### இயற்பெயர்

* சு. இராசரத்தினம் (1884-1970) ஈழத் தமிழ் செயற்பாட்டாளர்
* து. இராசரத்தினம், இந்திய அரசியல்வாதி
* எப். எம். இராஜரத்தினம், இந்திய அரசியல்வாதி
* ஜி. பி. இராஜரத்தினம் (1909-1979), இந்திய எழுத்தாளர், கவிஞர்
* சு. இராசரத்தினம் (1884-1970), இலங்கை வழக்கறிஞர் மற்றும் அரசியல்வாதி
* சு. இராசரத்தினம் (கனடா), கனடா எழுத்தாளர்
* கபி. ராஜரத்தினம் இந்திய அரசியல்வாதி
* சி. இராசரத்தினம் (1915-2006), சிங்கப்பூர் அரசியல்வாதி
* டி. என். இராஜரத்தினம் பிள்ளை (1898-1956), இந்திய இசைக்கலைஞர்
* சுவாமிமலை கே. ராஜரத்தினம் (பி. 1931 ) தமிழக நடன ஆசிரியர்
* வ. அ. இராசரத்தினம் 1925-2001) ஈழ எழுத்தாளர்
* தெ. வ. இராசரத்தினம் (1920-1994) இலங்கை வழக்கறிஞர்
### குடும்பப் பெயர்

* ராஜ் ராஜரத்தினம் (பிறப்பு 1957), அமெரிக்க வங்கியாளர் வணிக குற்றவாளி
* தெ. வ. இராசரத்தினம் (1920-1994), இலங்கை வழக்கறிஞர், நீதிபதி, அரசியல்வாதி
* தேன்மொழி இராஜரத்தினம் (இறப்பு 1991), கொலையாளி
* லட்சுமி ராஜரத்தினம் (1942-2021)  தமிழ் எழுத்தாளராவார்.
* சஞ்சய் இராசரத்தினம் இலங்கை வழக்கறிஞர்

பகுப்பு:ஆண் தமிழ்ப் பெயர்கள்
இராமலிங்கம்

**இராமலிங்கம்**  என்பது ஒரு தமிழ் ஆண் இயற்பெயர் ஆகும்.  தமிழ்ப் பாரம்பரியம் காரணமாக இது ஆண்களுக்கும், பெண்களுக்கும் பொதுவான ஒரு குடும்பப் பெயராகவும் இருக்கலாம்.

## குறிப்பிடத்தக்க நபர்கள்

### இயற்பெயர்

* அல்லு ராமலிங்கம்  (1992-2004) தெலுங்குத் திரைப்பட நடிகர்
* சி. இராமலிங்கம், இந்திய அரசியல்வாதி
* ஈ. இராமலிங்கம், இந்திய அரசியல்வாதி
* கே. பி. ராமலிங்கம், இந்திய அரசியல்வாதி
* கே. வி. இராமலிங்கம், இந்திய அரசியல்வாதி
* குடந்தை என். இராமலிங்கம் (பிறப்பு 1944), இந்திய அரசியல்வாதி
* கு. இராமலிங்கம் ( புனைபெயர் குயிலன் 1922-2002) தமிழ்க் கவிஞர், எழுத்தாளர்,
* எம். இராமலிங்கம் (பிறப்பு 1939), இந்தியத் தமிழ் எழுத்தாளர்
* மு. இராமலிங்கம்  (1908-1974) ஈழத்து எழுத்தாளர், வரலாற்றாசிரியர்
* பெ. இராமலிங்கம். நாமக்கல் சட்டமன்ற உறுப்பினர்
* பி. எஸ். இராமலிங்கம் (இறப்பு 2013), இந்திய அரசியல்வாதி
* ஆர். இராமலிங்கம், இந்திய அரசியல்வாதி
* இரகு இராமலிங்கம் அம்படபுடி, இந்தியத் தொலைக்காட்சித் தயாரிப்பாளர்
* இராமலிங்க அடிகள் (1823-1874), தமிழ்த் துறவி, கவிஞர்
* செ. இராமலிங்கம், இந்திய அரசியல்வாதி
* டி. இராமலிங்கம் (பிறப்பு 1904), இலங்கை வழக்கறிஞர்,அரசியல்வாதி.
* தா. இராமலிங்கம் (1933-2008) ஈழத்து எழுத்தாளர்.
* டி. ஏ. இராமலிங்கம் செட்டியார் (1881-1952), இந்திய வழக்கறிஞர், அரசியல்வாதி
* வெ. இராமலிங்கம் பிள்ளை (1888-1972), இந்தியக் கவிஞர்
* டபிள்யூ. வி. வி. பி இராமலிங்கம் (1884-1962), இந்தியச் செயற்பாட்டாளர்
* அரங்க இராமலிங்கம் தமிழ்ப் பேராசிரியர்
* மதுக்கூர் இராமலிங்கம் - எழுத்தாளர்

### குடும்பப் பெயர்

* இராமலிங்கம் சந்திரசேகர் (பிறப்பு 1963), இலங்கை அரசியல்வாதி
* இராமலிங்கம் பரமதேவா (இறப்பு 2004), இலங்கைப் போராளி
* இராமலிங்கம் தியாகராஜ் (பிறப்பு 1950), இந்தியக் காற்பந்துப் பயிற்சியாளர்
* திருச்செங்கோடு. இராமலிங்கம் சுந்தரம் (1907-1963), இந்திய நடிகர்
* புஷ்பம் ராமலிங்கம் அமுதன் (பிறப்பு: 1971) தமிழக ஆவணப்பட ஆக்கர், ஊடகச் செயற்பாட்டாளர். 
* சரவணன் மைக்கேல் இராமலிங்கம் (1971-1996), சிங்கப்பூரில் கொலை செய்யப்பட்டவர்.
* வள்ளிநாயகி இராமலிங்கம் (1933-2016) ஈழப் பெண் எழுத்தாளர்

## பிற பயன்கள்

* நாமக்கல் கவிஞர் இராமலிங்கம் அரசினர் மகளிர் கலைக் கல்லூரி
* கோபால் ராமலிங்கம் நினைவு பொறியியல் கல்லூரி, சென்னை, தமிழ்நாடு

பகுப்பு:ஆண் தமிழ்ப் பெயர்கள்